wannaphong/clean_thaiwikipedia huggingface dataset:
# บัตรกดเงินสด
บัตรกดเงินสด  เป็นบัตรเครดิตประเภทหนึ่งที่ช่วยให้ผู้ถือบัตรสามารถกดเงินสด ซื้อสินค้าหรือบริการโดยผู้ออกบัตรเงินสดหรือบริษัทการเงินจะเป็นผู้ชำระก่อน ซึ่งผู้ถือบัตรจะกลายเป็นลูกหนี้ของผู้ถือบัตร และมีหน้าที่ต้องชำระหนี้ให้แก่ผู้ออกบัตรเต็มจำนวนภายในวันที่กำหนด ซึ่งปกติจะเป็นรายเดือน โดยไม่สามารถชำระเงินขั้นต่ำบางส่วน หรือการผ่อนชำระเป็นงวดเหมือนบัตรเครดิตได้ โดยขึ้นอยู่กับเงื่อนไขแต่ละบริษัทซึ่งบางบริษัทสามารถผ่อนชำระได้

 ประเภทวงเงิน 

 แบบวงเงินสินเชื่อส่วนบุคคล ลักษณะการใช้งานคือนำบัตรไปกดเงินสดผ่านตู้ ATM ได้ทันที
 แบบวงเงินผ่อนชำระสินค้า (สินเชื่อเงินผ่อน / สินเชื่อเช่าซื้อสินค้า) มีลักษณะเน้นการนำบัตรไปผ่อนชำระหรือเช่าซื้อสินค้าและบริการแทนเงินสดได้

บัตรกดเงินสดในประเทศไทย
ธนาคารแห่งประเทศไทย ได้ออกกฏให้สถาบันการเงินต่างๆ สามารถเรียกเก็บดอกเบี้ยได้ไม่เกิน 28 % สถาบันการเงินบางแห่งอาจจะคิดดอกเบี้ยต่ำกว่านี้แต่สูงสุดต้องไม่เกิน   28 % ต่อปีคำนวณแบบลดต้นลดดอก http://www.thairath.co.th/content/752096

 ข้อแตกต่างระหว่างบัตรเครดิตและบัตรกดเงินสด 
ข้อแตกต่างจากบัตรเครดิตกับบัตรกดเงินสดอยู่ตรงที่ บัตรเครดิตเป็นสินเชื่อแบบหมุนเวียนโดยที่ไม่ต้องชำระเต็มจำนวนทุกเดือน สามารถผ่อนชำระเป็นงวดๆได้ ซึ่งบัตรกดเงินสดทำได้ได้ ต้องชำระภายในวันที่กำหนด และ โดยทั่วไปแล้วบัตรกดเงินสดจะออกโดยไม่มีวงเงินใช้จ่าย ในขณะที่บัตรเครดิตมักจะมีวงเงินของผู้ถือบัตร
# เจ้าหญิงแกลร์แห่งเบลเยียม
เจ้าหญิงแกลร์แห่งเบลเยียม โดยเป็นสามัญชนชาวอังกฤษ-เบลเยียม ที่เข้ามาเป็นสมาชิกพระราชวงศ์เบลเยียม โดยทรงเป็นพระชายาในเจ้าชายโลร็องแห่งเบลเยียม พระราชโอรสพระองค์เล็กในสมเด็จพระราชาธิบดีอัลแบร์ที่ 2 แห่งเบลเยียม กับสมเด็จพระราชินีเปาลาแห่งเบลเยียม พระองค์และเจ้าชายโลร็องมีพระโอรส-ธิดาร่วมกัน 3 พระองค์

 พระประวัติ 
เจ้าหญิงแกลร์ประสูติในครอบครัวนักธุรกิจชาวอังกฤษ โดยบิดาเป็นชาวอังกฤษ มารดาเป็นชาวเบลเยียม ประสูติเมื่อวันที่ 18 มกราคม พ.ศ. 2517 เป็นบุตรีของ นิโคลัส จอห์น คูมส์ และ นีกอล แมร์เตินส์

 อภิเษกสมรส 
นางสาวแกลร์ หลุยส์ ทรงเข้าพิธีอภิเษกสมรสกับเจ้าชายโลร็อง พระราชโอรสพระองค์สุดท้องใน กษัตริย์อัลแบร์ที่ 2 เมื่อวันที่ 12 เมษายน พ.ศ. 2546 ภายหลังรับพระราชทานพระอิสริยยศเป็น เจ้าหญิงแห่งเบลเยียม มีพระบุตรดังนี้
เจ้าหญิงหลุยส์
เจ้าชายนีกอลา
เจ้าชายแอมริก

 พระกรณียกิจ 
พระกรณียกิจที่เจ้าหญิงแกลร์ทรงปฏิบัติอยู่คือการดูแลองค์กรณต่างๆไว้ในพระอุปถัมภ์ เช่น เรื่องสิ่งแวดล้อมและสัตว์ป่าในเบลเยียม และยังทรงเป็นรองประธานสมาคมแม่บ้านแห่งชาติร่วมกับ มาทิลเดอ สมเด็จพระราชินีแห่งเบลเยียม ซึ่งทรงดำรงตำแหน่งประธานสมาคมแม่บ้านแห่งชาติต่อจาก เปาลา สมเด็จพระราชชนนีแห่งเบลเยียม

 พระอิสริยยศ 
 18 มกราคม พ.ศ. 2517 – 12 เมษายน พ.ศ. 2546: นางสาวแกลร์ หลุยส์ คูมส์ (Miss Claire Louise Coombs)
 12 เมษายน พ.ศ. 2546 – ปัจจุบัน: เจ้าหญิงแกลร์แห่งเบลเยียม (Her Royal Highness Princess Claire of Belgium)
# ฟิลิป สแตนนัป เอิร์ลที่ 4 แห่งเชสเตอร์ฟีลด์
ฟิลิป สแตนนัป เอิร์ลที่ 4 แห่งเชสเตอร์ฟีลด์  หรือชื่อก่อนที่บิดาจะถึงแก่อนิจกรรมคือ ท่านลอร์ดสแตนนัป เป็นรัฐบุรุษและนักการเมืองชาวอังกฤษ เกิดในกรุงลอนดอน เป็นบุตรของฟิลิป สแตนนัป เอิร์ลที่ 3 แห่งเชสเตอร์ฟีลด์กับเลดีอลิซาเบธ เขามีความสนใจในวัฒนธรรม ตลอดจนอารยธรรมสมัยคลาสสิกและเรอแนซ็องส์ เขาได้ออกเดินทางทั่วทวีปยุโรปในฐานะขุนนางจากอังกฤษเพื่อทัศนศึกษาอารยธรรมเหล่านั้น ตลอดจนเพื่อคบค้าสมาคมกับอภิชนและชนชั้นสูงในยุโรปภาคพื้นทวีป

ในปี ค.ศ. 1715 เขาได้เป็นสมาชิกสภาสามัญชนสังกัดพรรควิก และต่อมาเขาได้รับความไว้วางใจให้เป็นมหาดเล็กของพระเจ้าจอร์จที่ 1 และต่อมาเขาได้เป็นมหาดเล็กหน้าห้องพระบรรทมของเจ้าชายจอร์จ เจ้าชายแห่งเวลส์ ซึ่งหลังเจ้าชายแห่งเวลส์ขึ้นครองราชย์เป็นพระเจ้าจอร์จที่ 2 แล้ว เขาก็ได้รับโปรดเกล้าให้ดำรงตำแหน่งข้าหลวงใหญ่แห่งไอร์แลนด์
# สมเด็จพระราชินีเชอริง เพม วังชุก
สมเด็จพระราชินีเชอริง เพม วังชุก พระราชชนนีแห่งภูฏาน (, ; พระราชสมภพ 11 พฤศจิกายน พ.ศ. 2498) เป็นพระอัครมเหสีพระองค์ที่ 2 ในสมเด็จพระราชาธิบดีจิกมี ซิงเย วังชุก พระองค์และพระราชสวามีมีพระราชโอรสและพระราชธิดาร่วมกัน 3 พระองค์

 ปริญญากิตติมศักดิ์ 
พระนางได้รับปริญญาเอกกิตติมศักดิ์จากมหาวิทยาลัยเมอร์ด็อกใน ค.ศ. 2025
# แม็กซ์แวลู
แม็กซ์แวลู โตไก   เป็นซูเปอร์มาร์เก็ตจากประเทศญี่ปุ่น เริ่มตั้งแต่ในปี พ.ศ. 2543 การเข้าซื้อกิจการห้างสรรพสินค้าเยาฮัน หลังจากการล้มละลายและเปลี่ยนชื่อเป็น แม็กซ์แวลู โตไก บริหารงานโดยกลุ่มอิออน ปัจจุบันมีสาขาในประเทศญี่ปุ่นมากกว่า 500 สาขา และ สาขาในต่างประเทศ มาเลเซีย, จีน และ ไทย

 แม็กซ์แวลูในประเทศไทย 
แม็กซ์แวลูในประเทศไทย ถือกำเนิดจากบริษัท อิออน (ไทยแลนด์) จำกัด ซึ่งแต่เดิมคือ บริษัท สยามจัสโก้ จำกัด โดยจัสโก้ได้เปิดสาขาแรกที่ ถนนรัชดาภิเษก เมื่อเดือน ธันวาคม 2527 จากนั้นในปี 2533 ได้เปิดเพิ่มอีก 1 สาขาที่ ถนนพัฒนาการ แล้วก็มีการขยายสาขามาเรื่อยๆ ต่อมาในปี 2550 บริษัทได้มีการเปลี่ยนรูปแบบห้างจัสโก้ให้เป็นห้างแม็กซ์แวลูแทน โดยได้เปิดห้างแม็กซ์แวลู สาขาต้นแบบสาขาแรก ที่ ถนนนวมินทร์ จากนั้นก็มีการขยายแม็กซ์แวลู ซูเปอร์มาร์เก็ตมาเรื่อยๆ ต่อมาในปี 2553 ทางบริษัทเริ่มเปิดร้านสะดวกซื้อ แม็กซ์แวลู ทันใจ สาขาแรก ที่ซอยทองหล่อ 18 และก็มีการขยายสาขาอย่างต่อเนื่อง ต่อมาในปี 2558 บริษัทได้มีการสร้างศูนย์การค้าขนาดชุมชนแห่งแรก (ภาษาอังกฤษ: Community Mall) ณ อำเภอศรีราชา จังหวัดชลบุรี โดยใช้ชื่อว่า "อิออน ศรีราชา ช็อปปิ้งเซ็นเตอร์ (ภาษาอังกฤษ: AEON Sriracha Shopping Center) โดย ณ ปัจจุบัน แม็กซ์แวลู ซูเปอร์มาร์เก็ตในประเทศไทย มีสาขาอยู่ประมาณ 30 สาขา และแม็กซ์แวลู ทันใจ มีสาขาอยู่ประมาณ 50 สาขา 

 แม็กซ์แวลู ซูเปอร์มาร์เก็ต 
เป็นซูเปอร์มาร์เก็ต ที่ให้บริการลูกค้าด้วยสินค้าที่จำเป็นในชีวิตประจำวัน โดยคัดสรรตัวสินค้า ทั้งด้านคุณภาพ ราคา ประเภท และการบริการที่มี “คุณค่า(VALUE) สูงสุด(MAX)” ให้แก่ลูกค้า สินค้ากลุ่มอาหารสด มีการดูแลคุณภาพด้านความสดอย่างเข้มงวด โดยใช้มาตรการด้านสุขอนามัย (Food safety) ในระดับที่ใช้ในประเทศญี่ปุ่น สินค้ากลุ่มอาหารพร้อมทาน มีเมนูหลากหลาย อร่อย ราคาคุ้มค่า และมีการควบคุมการผลิตทุกขั้นตอน ตั้งแต่การควบคุมคุณภาพของวัตถุดิบ จนถึงระยะเวลาการวางขายและเพื่อความสะดวกของลูกค้า จึงเปิดให้บริการตลอด 24 ชั่วโมง แต่ในปัจจุบันนับตั้งแต่ช่วงการระบาดของ โคโรน่าไวรัส จึงเปลื่ยนไปใช้เป็น เวลาเปิดปิดแทน

 แม็กซ์แวลู ทันใจ 
เป็นซูเปอร์มาร์เก็ตขนาดเล็ก มีแนวทางการให้บริการเช่นเดียวกับ MAXVALU SUPERMARKET ให้บริการลูกค้าด้วยสินค้าที่จำเป็นในชีวิตประจำวัน โดยคัดสรรตัวสินค้าทั้งด้านคุณภาพ ราคา ประเภท และการบริการ ที่มี “คุณค่า(VALUE) สูงสุด(MAX)” ให้แก่ลูกค้า และเพื่อเข้าไปตอบสนองความต้องการของชุมชนให้ใกล้ชิดมากยิ่งขึ้น จึงกำหนดพื้นที่ขายที่เล็กลง (ประมาณ 300 ตร.ม.) เปิดให้บริการ 24 ชั่วโมง เพื่อความสะดวกของลูกค้า โดยมีสินค้ากลุ่มอาหารทั้งอาหารพร้อมทานและอาหารสดเป็นสินค้าหลัก มีการดูแลด้านคุณภาพ ความสด ความอร่อยอย่างเข้มงวด โดยใช้มาตรการด้านสุขอนามัย (Food safety) ในระดับที่ใช้ในประเทศญี่ปุ่น
# เสริมไทยพลาซ่า
ศูนย์การค้าเสริมไทย พลาซ่า (Sermthai Plaza) เป็นศูนย์การค้าแห่งแรกในจังหวัดมหาสารคาม บริหารงานโดย บริษัท เสริมไทย (2003) จำกัด ตั้งอยู่บนถนนริมคลองสมถวิล ในพื้นที่ตำบลตลาด อำเภอเมืองมหาสารคาม จังหวัดมหาสารคาม เป็นศูนย์การค้าที่ตั้งอยู่ใจกลางเมืองและติดกับสถานีขนส่งผู้โดยสาร จังหวัดมหาสารคามhttp://www.thairath.co.th/content/430896

 ประวัติ 
เมื่อปี พ.ศ. 2500 ร้านเสริมไทยได้ก่อตั้งขึ้นโดยมีนายจิระศักดิ์ คณาสวัสดิ์ เป็นเจ้าของกิจการดูแล ร้านเสริมไทยได้เปิดขายสินค้าเป็นอาคารพาณิชย์รวม 4 คูหา โดยจำหน่ายยาแผนปัจจุบัน เสื้อผ้าบุรุษและชุดชั้นใน เครื่องเขียน แบบเรียน ชุดนักเรียน อุปกรณ์ทางการศึกษา และเป็นตัวแทนขององค์การค้าครุสภาประจำจังหวัดมหาสารคาม ในขณะนั้นร้านเสริมไทยจัดว่าเป็นร้านค้าที่ใหญ่ที่สุดในจังหวัดมหาสารคาม

ใน พ.ศ. 2526 ได้ก่อสร้างอาคารพาณิชย์ขนาด 6 ชั้น เพื่อยกระดับเป็นห้างสรรพสินค้าเต็มรูปแบบแห่งแรกในจังหวัดมหาสารคาม ภายใต้ชื่อ "เสริมไทยสรรพสินค้า"

ต่อมาในปี พ.ศ. 2546 นพ.กิตติศักดิ์ และ พญ.โศรยา คณาสวัสดิ์ เป็นผู้นำคณะผู้บริหาร ได้มีการปรับปรุงโครงสร้างพื้นฐานและระบบการบริหาร จัดรูปแบบห้างสรรพสินค้าให้สวยงามและมาตรฐานมากขึ้น มีร้านค้า ร้านอาหารชั้นนำ และซุเปอร์มาร์เก็ตขนาดใหญ่  "ตลาดโลตัส" สาขาแรกของประเทศไทย (ปัจจุบันเป็น โลตัส โกเฟรช) พร้อมโรงภาพยนตร์ Prince Cineplex อีก 3 โรง และเปลี่ยนชื่อใหม่เป็น "เสริมไทยพลาซ่า"

 การจัดสรรพื้นที่ 
เสริมไทยพลาซ่า ประกอบด้วยพื้นที่สำคัญดังนี้
 ห้างสรรพสินค้าเสริมไทย ดีพาร์ทเม้นท์ สโตร์
 โลตัส โก เฟรช สาขามหาสารคาม
 เสริมไทยฟู้ด สเตชั่น ชั้น 5
 โรงภาพยนตร์ ปริ๊นซ์ ซีนีเพล็กซ์ ชั้น 6 จำนวน 2 โรงภาพยนตร์

 แหล่งข้อมูลอื่น 
 เสริมไทย
 เสริมไทยพลาซ่า 
 เสริมไทยคอมเพล็กซ์
# กองทัพเรือฟินแลนด์
กองทัพเรือฟินแลนด์ (,) เป็นหนึ่งในสาขาของกองกำลังป้องกันฟินแลนด์ กองทัพเรือได้ว่าจ้างบุคลากร 2,300 คน และทหารเกณฑ์ประมาณ 4,300 นาย ได้รับการฝึกอบรมในแต่ละปี กองทัพเรือฟินแลนด์ได้รับคำนำหน้าชื่อของเรือ(Ship prefix) ว่า "FNS" ย่อมาจาก "Finnish Navy ship" แต่สิ่งนี้ไม่ได้ใช้ในบริบทภาษาฟินแลนด์ กองทัพเรือฟินแลนด์ยังรวมถึงกองกำลังชายฝั่งและปืนใหญ่ชายฝั่ง

 แหล่งข้อมูลอื่น 
 Navy website
 Finnish Navy in World War II
 Finnish Navy in the Winter War 
 Submarine Vesikko
# วอลเลย์บอลหญิงบุนเดิสลีกา
วอลเลย์บอลหญิงบุนเดิสลีกา  เป็นการแข่งขันวอลเลย์บอลลีกสูงสุดของประเทศเยอรมนี และเป็นการแข่งขันวอลเลย์บอลระดับอาชีพสำหรับสโมสรวอลเลย์บอลในประเทศเยอรมนี ก่อตั้งในปี ค.ศ. 1974

 โครงสร้างของลีก 
โครงสร้างลีกแบ่งออกเป็น 3 ระดับ

 ดิวิชัน 1 วอลเลย์บอลบุนเดิสลีกา  ซึ่งมี 12 ทีมเข้าร่วมแข่งขัน
 ดิวิชัน 2 ซไวเทอบุนเดิสลีกา  ซึ่งมี 28 ทีมเข้าร่วมแข่งขันแบ่งออกเป็นลีกภาคใต้ และลีกภาคเหนือ 
 ดิวิชัน 3 ดริทเทอลีกา  ซึ่งมี 40 ทีมเข้าร่วมแข่งขันแบ่งออกเป็นลีกภาคตะวันออก, ลีกภาคใต้, ลีกภาคตะวันตก, ลีกภาคเหนือ

 ทำเนียบแชมป์ 
นับตั้งแต่ในปี ค.ศ. 1991 หลังจากการรวมประเทศเยอรมนี
 ฤดูกาล  ทีมชนะเลิศ 1991/92  อูเอสเซ มึนสเตอร์1992/93  เซยอทเด เบอร์ลิน1993/94  เซยอทเด เบอร์ลิน1994/95  ชเวรีน เอสเซ1995/96  อูเอสเซ มึนสเตอร์1996/97  อูเอสเซ มึนสเตอร์1997/98  ชเวรีน เอสเซ1998/99  เดรสด์แนร์ เอสเซ1999/00  ชเวรีน เอสเซ2000/01  ชเวรีน เอสเซ  ฤดูกาล  ทีมชนะเลิศ 2001/02  ชเวรีน เอสเซ2002/03  เอสเอสเฟา อุล์ม 18462003/04  อูเอสเซ มึนสเตอร์2004/05  อูเอสเซ มึนสเตอร์2005/06  ชเวรีน เอสเซ2006/07  เดรสด์แนร์ เอสเซ2007/08  โรเทอราเบินวิลส์บีบูร์ก2008/09  ชเวรีน เอสเซ2009/10  โรเทอราเบินวิลส์บีบูร์ก2010/11  ชเวรีน เอสเซ ฤดูกาล  ทีมชนะเลิศ 2011/12  ชเวรีน เอสเซ2012/13  ชเวรีน เอสเซ2013/14  เดรสด์แนร์ เอสเซ2014/15  เดรสด์แนร์ เอสเซ2015/16  เดรสด์แนร์ เอสเซ2016/17   ชเวรีน เอสเซ2017/18   ชเวรีน เอสเซ 2018/19  อัลลีอันทซ์ เอ็มเทเฟา ชตุทท์การ์ท2019/20 ยกเลิกเนื่องจากการระบาดทั่วของโควิด-19 2020/21  เดรสด์แนร์ เอสเซ ฤดูกาล  ทีมชนะเลิศ 2021/22  เอ็มเทเฟา ชตุทท์การ์ท2023/24  เอ็มเทเฟา ชตุทท์การ์ท2024/25  ชเวรีน เอสเซ 

 จำนวนครั้งที่ชนะ 
ทีมครั้งปี ชเวรีน เอสเซ 13 1994/95, 1997/98, 1999/00, 2000/01, 2001/02, 2005/06, 2008/09, 2010/11, 2011/12, 2012/13, 2016/17, 2017/18, 2024/25 เดรสด์แนร์ เอสเซ 6 1998/99, 2006/07, 2013/14, 2014/15, 2015/16, 2020/21 อูเอสเซ มึนสเตอร์ 5 1991/92, 1995/96, 1996/97, 2003/04, 2004/05 เอ็มเทเฟา ชตุทท์การ์ท 3 2018/19, 2021/22, 2023/24 เซยอทเด เบอร์ลิน 2 1992-93, 1993-94 โรเทอราเบินวิลส์บีบูร์ก 2 2007/08, 2009/10 เอสเอสเฟา อุล์ม 1846 1 2002/03
# รายชื่อปลาทะเลลึก
รายชื่อปลาทะเลลึก เป็นบทความที่จัดรวมรายชื่อปลาทะเลลึกที่อยู่ในระดับน้ำทะเลลึกมากกว่า 200 เมตรลงไปจนถึงก้นสมุทร

{| width="100%"
|-
|width="33%" valign="top" |
ข
ปลาขวาน
ปลาเขี้ยวก้าง

ฉ
ปลาฉลามกรีนแลนด์
ปลาฉลามกอบลิน
ปลาฉลามครุย

ต
ปลาตะเกียง
Benthosema
Bolinichthys
Centrobranchus
Ceratoscopelus
Diaphus
Diogenichthys
Electrona
Gonichthys
Gymnoscopelus
Hintonia (ปลา)
Hygophum
Idiolychnus
Krefftichthys
Lampadena
Lampanyctodes
Taaningichthys
Lampanyctus
Lampichthys
Lepidophanes
Lobianchia
Loweina
Metelectrona
Myctophum 
Nannobrachium
Notolychnus
Notoscopelus
Parvilux
Protomyctophum
Scopelopsis
Stenobrachius
Symbolophorus
Tarletonbeania
Triphoturus
|width="33%" valign="top" |

บ
ปลาแบล็คสวอลโล

ฟ
ปลาแฟงค์ทูธ

ว
ปลาไวเปอร์

ห
ปลาไหลกัลเปอร์

อ
ปลาออร์
ปลาแองเกลอร์
ปลากบ
ปลากบสี่มือ
ปลาปีศาจครีบพัด
ปลาแองเกลอร์หลังค่อม

ฮ
แฮคฟิช
# เจ้าจอมเครือวัลย์ ในรัชกาลที่ 3
เจ้าจอมเครือวัลย์กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 93 หรือสะกดว่า เครือวัลิส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์, 2554, หน้า 284 เป็นพระสนมในพระบาทสมเด็จพระนั่งเกล้าเจ้าอยู่หัว และมีหลักฐานบางแห่งกล่าวว่าเจ้าจอมท่านนี้เป็นผู้สร้างวัดเครือวัลย์วรวิหาร ตั้งอยู่ในแขวงวัดอรุณ เขตบางกอกใหญ่ กรุงเทพมหานคร

 ประวัติ 
เจ้าจอมเครือวัลย์เป็นธิดาของเจ้าพระยาอภัยภูธร (น้อย บุณยรัตพันธุ์) กับท่านผู้หญิงอู่ อภัยภูธร มีพี่ชายต่างมารดาคนหนึ่งชื่อเจ้าพระยาภูธราภัย (นุช บุณยรัตพันธุ์) อัครมหาเสนาบดีกระทรวงมหาดไทย ครอบครัวสืบเชื้อสายมาแต่พราหมณ์พฤฒิบาศส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์. 2554, หน้า 256-257 ปู่คือเจ้าพระยาศรีธรรมาธิราช (บุญรอด บุณยรัตพันธุ์) เสนาบดีกรมวังในสมัยพระบาทสมเด็จพระพุทธยอดฟ้าจุฬาโลกมหาราชกัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 53-54 ตระกูลบุณยรัตพันธุ์มีการส่งธิดาที่สะสวยมาสนองพระเดชพระคุณพระมหากษัตริย์แห่งจักรีอยู่เสมอ อาทิ เจ้าจอมมารดาสี ในรัชกาลที่ 2 และเจ้าจอมมารดาแก้ว ในรัชกาลที่ 3 ซึ่งเป็นป้าของเจ้าจอมเครือวัลย์ และมีหลานสาวรับราชการเป็นพระสนมเช่นคือ เจ้าจอมใย ในรัชกาลที่ 5, เจ้าจอมสวน ในรัชกาลที่ 5ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์. 2554, หน้า 350 และเจ้าจอมสำอาง ในรัชกาลที่ 5กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 209

เจ้าจอมเครือวัลย์ก็ได้ถวายตัวสนองพระเดชพระคุณเป็นเจ้าจอมในพระบาทสมเด็จพระนั่งเกล้าเจ้าอยู่หัวด้วยเช่นกัน แต่มิได้ประสูติพระราชบุตร ทั้งนี้เจ้าจอมเครือวัลย์มีใจศรัทธาในบวรพุทธศาสนาด้วยสร้างวัดและตั้งชื่อตามนามของเจ้าจอมเครือวัลย์ คือ วัดเครือวัลย์วรวิหาร ดังปรากฏใน พระราชพงศาวดารกรุงรัตนโกสินทร์ รัชกาลที่ 3 ความว่า "...ในคลองมอญวัด ๑ เจ้าจอมเครือวัลย์ บุตรีเจ้าพระยาอภัยภูธร สร้างใหม่ การยังไม่แล้ว ก็ถึงแก่กรรมเสีย จึงโปรดให้ทำต่อไป แล้วพระราชทานชื่อ วัดเครือวัลย์วรวิหาร..." พระบาทสมเด็จพระนั่งเกล้าเจ้าอยู่หัวได้ทรงปฏิสังขรณ์พระอารามนี้เรื่อยมา พระราชทานพระราชทรัพย์ส่วนพระองค์เป็นพระราชานุเคราะห์สร้างต่าง ๆ รวมทั้งได้เสด็จพระราชดำเนินทรงทอดผ้าพระกฐินเมื่อวันที่ 9 พฤศจิกายน พ.ศ. 2393 นอกจากนี้ยังปรากฏใน กลอนเพลงยาวสรรเสริญพระเกียรติ พระบาทสมเด็จพระนั่งเกล้าเจ้าอยู่หัว ของนายมีมหาดเล็ก ที่กล่าวถึงพระบาทสมเด็จพระนั่งเกล้าเจ้าอยู่หัวทรงพระราชทานพระราชทรัพย์ในการก่อสร้างวัดนี้ ความว่า

เจ้าจอมเครือวัลย์ถึงแก่อนิจกรรมเมื่อใดไม่เป็นที่ปรากฏ ทราบแต่เพียงว่าถึงแก่อนิจกรรมไปก่อนสร้างวัดเครือวัลย์วรวิหารสำเร็จ
# รัสต์อินพีซ
รัสต์อินพีซ  เป็นสตูดิโออัลบั้มลำดับที่ 4 ของวงเมกาเดธ  วงแทรชเมทัลจากสหรัฐอเมริกา  อัลบั้มได้วางจำหน่ายในวันที่ 24 กันยายน ค.ศ. 1990 ผ่านทางค่ายแคปิตอล อัลบั้มนี้ ได้มาร์ตี มาร์ตี ไฟรด์แมน มือกีตาร์คนใหม่และนิค เมนซา มือกลอง ที่มาตำแหน่งของเจฟฟ์ ยัง (กีตาร์) และชัค เบห์เลอร์ (กลอง) ที่ออกจากวงไปในปี ค.ศ. 1989 เนื้อหาของอัลบั้มส่วนใหญ่เกี่ยวข้องกับ สงครามนิวเคลียร์ และ ยูเอฟโอ  มีซิงเกิลที่ฮิตอย่าง "Hangar 18" "Tornado of Souls" "Rust in Peace...Polaris" และ "Holy Wars...The Punishment Due ที่ได้ต่างกลายเป็นซิงเกิลหลักของวงเวลาแสดงสด ในเกือบทุกๆครั้ง 

ภายหลังร่วมเล่นให้กับอัลบั้มก่อนหน้านี้ รัสต์อินพีซ ได้รับการยกย่องจากแฟนเพลงทั่วโลก รวมไปถึงนักวิจารณ์หลายคน และเป็นส่วนสำคัญที่ผลักดันให้เมกาเดธเข้าสู่กระแสวงการเมทัลยอดนิยมในเวลาต่อมา อัลบั้มได้รับยกย่องให้เป็นหนึ่งในการบันทึกเพลงแทรชเมทัลที่ดีที่สุดตลอดกาล จากสื่อสิ่งหลายสำนัก อาทิ เดซิเบล และเคอร์แรง! และถูกบรรจุเข้าสู่ส่วนหนึ่งของหนังสือ 1001 อัลบั้มที่คุณต้องได้ฟังก่อนคุณตาย (1001 Albums You Must Hear Before You Die) อัลบั้มได้รับการเสนอชื่อเข้ารับรางวัลแกรมมีในหัวข้อ การแสดงเมทัลยอดเยี่ยม ในงานประกาศผลรางวัลแกรมมีครั้งที่ 33 

รายชื่อเพลง
เพลงทั้งหมดแต่งโดยเดฟ มัสเทน ที่ไม่ใช่จะใส่หมายเหตุไว้

ชาร์ต
ชาร์ต (1990)อันดับpositionAustralian Albums Chart47Canadian Albums Chart70Dutch Albums Chart72German Albums Chart21Japanese Albums Chart29New Zealand Albums Chart35Swedish Albums Chart34Swiss Albums Chart29UK Albums Chart8US Billboard 20023

การรับรองยอดจำหน่าย
# สโมสรฟุตบอลสวินดันทาวน์
สโมสรฟุตบอลสวินดันทาวน์  สโมสรฟุตบอลแห่งหนึ่ง ตั้งอยู่ในเมืองสวินดัน มณฑลวิลท์เชอร์ ประเทศอังกฤษ ปัจจุบันเล่นอยู่ในระดับลีกวัน สวินดันทาวน์เดิมเมื่อก่อตั้งใช้ชื่อว่า "สวินดันเอเอฟซี" (Swindon AFC) ในปี ค.ศ. 1879 และเปลี่ยนชื่อมาเป็น "สปาร์ตันส์" (Spartans) ในปี ค.ศ. 1880 และ "สวินดันทาวน์" ในปี ค.ศ. 1883 มีสนามเหย้า คือ เคาน์ตีกราวด์ ตั้งแต่ปี ค.ศ. 1896 มีความจุทั้งหมด 15,728 คน

สวินดันทาวด์เข้าสู่ลีกฟุตบอลอาชีพตั้งแต่ปี ค.ศ. 1920 โดยเริ่มเปลี่ยนมาเป็นสโมสรฟุตบอลอาชีพในปี ค.ศ. 1894 ในประวัติศาสตร์สโมสรเคยเล่นในลีกสูงสุดของประเทศ คือ พรีเมียร์ลีก แค่ครั้งเดียวเท่านั้น ในฤดูกาล 1993–94 ด้วยการเลื่อนชั้นขึ้นมาจากการเล่นคัดเลือกหรือเพลย์ออฟ  แต่เมื่อจบฤดูกาลก็ตกชั้นทันที โดยทำสถิติชนะแค่ 5 ครั้ง เสมอ 15 และแพ้ 22  เสียประตูไปถึง 100 ประตู และไม่ได้ชนะสโมสรใดเลยติดต่อกันถึง 15 นัด เมื่อจบฤดูกาลมีคะแนน 30 คะแนน โดยอยู่ห่างจากสโมสรที่ได้อันดับที่ 19 คือ อิปสวิชทาวน์ ซึ่งเป็นอันดับสุดท้ายที่จะไม่ตกชั้นถึง 13 คะแนน (ในขณะนั้นพรีเมียร์ลีกมีทั้งสิ้น 22 สโมสร) และจากบัดนั้นสวินดันทาวน์ยังไม่เคยหรือแม้แต่เข้าใกล้การได้เลื่อนขึ้นสู่ลีกสูงสุดอีกเลยหน้า 8 กีฬา, 10 อันดับทีมตกชั้นยอดแย่. คมชัดลึกปีที่ 16 ฉบับที่ 5670: วันเสาร์ที่ 29 เมษายน พ.ศ. 2560
# สาธารณรัฐเซนารีกา
สาธารณรัฐเซนารีกา  เป็นอดีตนครรัฐอิสระขนาดเล็กแห่งหนึ่งของยุโรป มีเอกราชช่วงปี ค.ศ. 1343 ถึง ค.ศ. 1775 ถือเป็นจุลรัฐในหุบเขาที่อยู่มารอดยาวนาน ก่อนถูกพระเจ้าแฟร์ดีนันโดที่ 4 แห่งซิซิลีทั้งสอง ทรงเข้ายึดครอง

ปัจจุบันพื้นที่ของสาธารณรัฐเซนารีกาเป็นส่วนหนึ่งของเมืองโกรญาเลโต (Crognaleto) จังหวัดเตราโม แคว้นอาบรุซโซ ประเทศอิตาลี

 ประวัติ 
thumb|250px|left|เซนารีกาในปัจจุบัน
thumb|250px|left|โบสถ์ในเซนารีกากับธงอดีตประเทศเซนารีกา
สาธารณรัฐเซนารีกาก่อตั้งขึ้นเมื่อวันที่ 11 มิถุนายน 1343 เมื่อสมเด็จพระราชินีนาถโจวันนาที่ 1 แห่งเนเปิล (Giovanna I di Napoli) ทรงยินยอมให้อิสรภาพแก่ราษฎรและกองกำลังกบฏแห่งมิลานภายใต้การควบคุมของลอร์ดลูกีโน วิสกอนตี (Luchino Visconti) ญาติของอัมโบรโจ วิสกอนตี (Ambrogio Visconti)  

และจากความประทับใจในความมีสง่าราศีของดอเจ (Doge) แห่งสาธารณรัฐเวนิส รัฐบาลเซนารีกาจึงได้มีการใช้ระบอบการปกครองประเทศแบบรัฐบาลสาธารณรัฐ โดยจะมีการเลือกตั้งดอเจเป็นผู้นำแห่งรัฐNicola Castagna, La Repubblica di Senarica, Firenze, Uffizio della Rassegna Nazionale, 1884, p. 15 ส่วนใหญ่ดอเจมักมาจากตระกูลชีชินเตาะ (Cicintò) ซึ่งมีถึง 15 คน นอกนั้นมาจากตระกูลอื่น ๆ เช่น เกียนโตเน (Ciantone) เดลลา วัลเล (Della Valle) เชชกาเรลลี (Ceccarelli) กันตุ (Cantù) แฟร์รีนี (Ferrini) และดาเลสโซ เอ ลาตีนี (D'Alessio e Latini)Nicola Castagna, La Repubblica di Senarica, Firenze, Uffizio della Rassegna Nazionale, 1884, p. 35 นอกจากดอเจยังมีสมาชิกวุฒิสภามีเลขานุการในการปกครอง มีกองกำลังทหารขนาดน้อยในการปกป้องชนชั้นปกครอง นอกนั้นคอยสังเกตการณ์ชายแดนNicola Castagna, La Repubblica di Senarica, Firenze, Uffizio della Rassegna Nazionale, 1884, p. 20Guglielmo Magnifico, L'urlo di San Martino. La Repubblica di Senarica, Montesilvano, Grafica Silva, 2006, p. 128

สาธารณรัฐนี้ถือว่าทุกคนมีเกียรติและไม่ต้องจ่ายภาษีPiero Marcozzi, La più piccola Repubblica del mondo. La Repubblica di Senarica (fascicolo), Milano, Le vie d'Italia, 1904, p. 3Marie-Nicolas Bouillet, Dictionnaire universel d'histoire et de géographie, Paris, Hachette, 1878, p. 308 ประเทศมีพื้นที่เพียง 0.041 ตารางกิโลเมตร มีชุมชนขนาดเล็กและโอบล้อมด้วยป่าเขา และตั้งอยู่ในวงล้อมของราชอาณาจักรเนเปิลส์

ตราประจำประเทศคือรูปสิงโตกับงูสีเงิน เบื้องหลังเป็นรูปโล่สีดำ มักปรากฏอยู่บนธงปีกนก (Gonfalon) ปัจจุบันยังพบเห็นตามโบสถ์ในเซนารีกา

ในสมัยแบร์นาดีโน ชีชินเตาะที่ 1 (Bernardino Cicintò I) ปกครองเซนารีกา พระเจ้าแฟร์ดีนันโดที่ 4 แห่งซิซิลีทั้งสอง (Ferdinando I delle Due Sicilie) ไม่ทรงปรารถนาจะให้ดินแดนนี้ดำรงอยู่เพื่อให้ผู้อาศัยนั้นเลี่ยงภาษี และส่งขุนนางเข้ายึดครองเมื่อวันที่ 15 กรกฎาคม 1775 อันเป็นที่สิ้นสุดความเป็นเอกราชของเซนารีกามาแต่นั้นGuglielmo Magnifico, L'urlo di San Martino. La Repubblica di Senarica, Montesilvano, Grafica Silva, 2006, p. 507
# เคาะลีฟะฮ์ บิน ซัลมาน อัลเคาะลีฟะฮ์
เจ้าชายเคาะลีฟะฮ์ บิน ซัลมาน อัลเคาะลีฟะฮ์  (24 พฤศจิกายน พ.ศ. 2478 – 11 พฤศจิกายน พ.ศ. 2563) ทรงเป็นนายกรัฐมนตรีบาห์เรนระหว่าง พ.ศ. 2513 ถึง 2563 ทรงดำรงตำแหน่งนี้เกือบสองปีก่อนที่บาห์เรนจะได้รับเอกราชในวันที่ 15 สิงหาคม พ.ศ. 2514 ทรงเป็นนายกรัฐมนตรีที่ดำรงตำแหน่งยาวนานที่สุดในโลก ทรงเป็นพระอนุชาในเชคอีซา บิน ซัลมัด อัลเคาะลีฟะฮ์ และเป็นพระปิตุลาในสมเด็จพระราชาธิบดีฮะมัด บิน อีซา อัลเคาะลีฟะฮ์

พระองค์ยังคงรักษาตำแหน่งของพระองค์ไว้แม้ว่าภายใต้รัฐธรรมนูญฉบับ พ.ศ. 2545 ทำให้พระองค์สูญเสียอำนาจบางส่วน แต่ถึงอย่างนั้นพระมหากษัตริย์จะเป็นผู้มีอำนาจแต่งตั้ง (ร่วมกับสภาผู้แทนราษฎร) และมีอำนาจถอดถอน
# คลื่นอนุภาค
คลื่นอนุภาคเป็นแก่นของทฤษฎีกลศาสตร์ควอนตัม เช่น ทวิภาคของคลื่นและอนุภาค ที่อนุภาคทั้งหมดสามารถประพฤติตัวเป็นคลื่นได้ เช่น ลำอิเล็กตรอนสามารถถูกทำให้เกิดการเลี้ยวเบนได้เหมือนกับคลื่นแสงหรือคลื่นน้ำ แนวคิดของอนุภาคที่ประพฤติตัวเป็นคลื่นถูกกล่าวถึงในสมมติฐานของเดอบรอยล์ ที่หลุยส์ เดอ บรอยล์ (Louis De Broglie) นำเสนอในปี 1924 จะเห็นได้จากสมการที่กล่าวถึงความยาวคลื่นของเดอบรอยล์ที่ว่า

ความยาวคลื่นของเดอบรอยล์ คือ ความยาวคลื่น,  ที่มีความสัมพันธ์กับ โมเมนตัม,  และ ค่าคงที่ของพลังค์, 
 

เหตุการณ์ที่คลื่นประพฤติตัวเหมือนอนุภาคถูกอธิบายครั้งแรกในการทดลองการเลี้ยวเบนของโลหะบางของทอมสัน (George Paget Thomson) และการทดลองของเดวิสันและเจอเมอร์ (Davisson–Germer) โดยการทดลองคลื่นที่ประพฤติตัวเหมือนอนุภาคเป็นสิ่งสำคัญในวิชาทฤษฎีสมัยใหม่ของฟิสิกส์อะตอมและฟิสิกส์อนุภาค

 บริบททางประวัติศาสตร์ 
ในปลายศตวรรษที่ 19 สมการของแมกเวลซ์เป็นที่แพร่หลาย และทฤษฎีที่เกี่ยวข้องกับการแสดงสมบัติของคลื่นและอนุภาคจึงได้รับการตรวจสอบและยืนยันเป็นทฤษฎีต่างๆ มากมาย เช่น การแผ่รังสีของวัตถุดำ ปรากฏการณ์โฟโตอิเล็กทริก ต่อมาในวิชาควอนตัมก็รู้จักแสงในชื่อว่า โฟตอน และพลังงานจะถูกนิยามด้วยความสัมพันธ์ของพลังค์-ไอสไตน์ (Planck–Einstein relation) ดังนี้
 
และในเทอมของโมเมนตัมจะได้ว่า
 

 สมมติฐานของเดอบรอยล์ 
ผลงานของเดอบรอยล์ในปี 1924 แสดงให้เห็นว่าแสงมีสมบัติของความเป็นคลื่นและอนุภาค อิเล็กตรอนมีสมบัติความเป็นคลื่น จากการจัดเทอมโมเมนตัมที่ได้กล่าวมาข้างต้น จะทำให้เราสามารถหาความสัมพันธ์ระหว่างความยาวคลื่นและโมเมนตัมของอิเล็กตรอนที่เกี่ยวข้องได้ดังสมการ
 
จากความสัมพันธ์จะแสดงให้เห็นถึงความสัมพันธ์ของสมบัติความเป็นคลื่นและอนุภาค และในปี 1926 แอร์วิน ชเรอดิงเงอร์ (Erwin Schrödinger) ได้ตีพิมพ์สมการที่อธิบายการวิวัฒนาการของคลื่นอนุภาคและนั่นได้ถูกนำมาเพื่อใช้พิสูจน์ระดับชั้นพลังงานของไฮโดรเจน
# ฟูมิโกะ โอริกาซะ
ฟูมิโกะ โอริกาซะ  เป็นนักแสดง นักพากย์ นักร้องชาวญี่ปุ่น เธอเป็นที่รู้จักจากการพากย์คุจิกิ ลูเคีย ในเทพมรณะ

 ผลงานการพากย์ 
 ผมน่ะหรือคือราชาปีศาจ! รับบท Elizabeth
 Agatha Christie's Great Detectives Poirot and Marple รับบท Mabel West
 Bleach รับบท คุจิกิ ลูเคีย, Hisana Kuchiki, Chappy, Ashisogi Jizo
 Dog Days" รับบท Leaf Lang de Shar Harva
 โทริโกะ รับบท Koryou
 สวีตพรีเคียว♪ รับบท Kanade Minamino / Cure Rhythm
 สเก็ต ดานซ์ รับบท รับบท Reiko
 อินาสึมะอีเลฟเวน GO รับบท Ichino Nanasuke
 คุโรโกะ นายจืดพลิกสังเวียนบาส series รับบท Satsuki Momoi
 โตเกียวกูล รับบท Ryoko Fueguchi
 Mysterious Joker รับบท Princess Paprika
 ล่าอสูรกาย รับบท Hizaki Mikado
 Luck & Logic รับบท Artemis
 Little Witch Academia รับบท Lotte Yanson
# โยลันด์ ฟ็อกซ์
โยลันด์ มาร์กาเร็ต เบตเบซ ฟ็อกซ์ (28 พฤศจิกายน ค.ศ. 1928 — 22 กุมภาพันธ์ ค.ศ. 2016) เป็นนักร้องและเป็นผู้ชนะการประกวดนางงามชาวอเมริกันที่ครองตำแหน่งมิสอเมริกา 1951 เธอได้รับรางวัลครั้งแรกในปี ค.ศ. 1949 จากการประกวด "มิสทอร์ช" ในปี ค.ศ. 1950 เธอได้เข้าร่วมประกวดมิสแอละแบมาและได้รับเลือกให้เป็นมิสอเมริกา 1951 

ฟ็อกซ์มีส่วนร่วมในขบวนการสตรีนิยม หลังจากหนึ่งปีที่เธอครองตำแหน่งในฐานะมิสอเมริกา เธอได้มีส่วนร่วมใน NAACP, CORE (Congress of Racial Equality) และ SANE (คณะกรรมการนโยบายพลังงานนิวเคลียร์) เธอจบการศึกษาด้านปรัชญาที่โรงเรียนทางด้านการวิจัยทางสังคม ในนครนิวยอร์ก

โยลันด์ ฟ็อกซ์ เสียชีวิตเมื่อวันที่ 22 กุมภาพันธ์ ค.ศ. 2016 ที่ วอชิงตัน ดี.ซี. ด้วยโรคมะเร็งปอด สิริอายุได้ 87 ปี
# นายกรัฐมนตรีบาห์เรน
นายกรัฐมนตรีบาห์เรน หรือเรียกอย่างเป็นทางการว่า นายกรัฐมนตรีแห่งราชอาณาจักรบาห์เรน เป็นหัวหน้ารัฐบาลของประเทศบาห์เรนตามรัฐธรรมนูญแห่งราชอาณาจักรบาห์เรน นายกรัฐมนตรีได้รับการแต่งตั้งโดยตรงจากพระมหากษัตริย์บาห์เรน และไม่จำเป็นต้องเป็นสมาชิกสภาผู้แทนราษฎรที่ได้มาจากการเลือกตั้ง

รายชื่อ
 ลำดับ ภาพ ชื่อ ดำรงตำแหน่ง สังกัด 1 80px  เชค เคาะลีฟะฮ์ บิน ซัลมาน อัลเคาะลีฟะฮ์ 17 ธันวาคม พ.ศ. 2514 – 11 พฤศจิกายน พ.ศ. 2563  - 2 80px เจ้าชาย ซัลมาน บินฮะมัด อัลเคาะลีฟะฮ์ 11 พฤศจิกายน พ.ศ. 2563 – ปัจจุบัน  -